**Meghívó**

**a Tokaj Borvidék Fejlesztési Tanács ülésére**

A Tokaj Borvidék Fejlesztési Tanács elnökeként tájékoztatom, hogy a Tokaj Borvidék Fejlesztési Tanács 2014. december 15-én ülést tart, amelyre ezennel tisztelettel meghívom.

Az ülés időpontja: 2014. december 15. 10 óra

Az ülés helye: 1124 Budapest, Apor Vilmos tér 11-12. I. emelet

A Tanács Szervezeti Működési Szabályzata és Ügyrendje VI.4. pontja szerint „*Rendkívül indokolt esetben a Tanács elnöke 8 (nyolc) napnál rövidebb időn belül is összehívhatja a Tanácsot.*” Jelen esetben a rendkívüli sürgősség indoka, hogy Nemzetgazdasági Minisztérium és a Tokaj Borvidék Fejlesztési Tanács közötti támogatási szerződés jóváhagyása, a 2014. évi költségvetés elfogadása a 2014. évi költségvetési támogatás folyósításához szükséges, ugyanakkor a Tokaj Borvidék Fejlődéséért Nonprofit Korlátolt Felelősségű Társaság cégbejegyzési kérelmének benyújtására (tekintettel a Magyar Államkincstárnál a számlanyitás elhúzódására és a törzstőke befizetésére) a mai napon kerülhetett sor.

Az ülés napirendje:

1. A területfejlesztésről és a területrendezésről szóló 1996. évi XXI. törvény 15. § (16) bekezdésének módosítására tekintettel a Tanács tagjai változásának tudomásul vétele
2. A Tanács Szervezeti és Működési Szabályzatának és Ügyrendjének módosítása
3. A Tokaj Borvidék Fejlődéséért Nonprofit Korlátolt Felelősségű Társaság ügyvezetője munkaszerződésének, illetve a munkaszerződés megkötéséig terjedő időre megbízási jogviszony keretében történő javadalmazásának jóváhagyása
4. A Tanács munkaszervezeteként létrehozott Tokaj Borvidék Fejlődéséért Nonprofit Korlátolt Felelősségű Társaság Alapító Okiratának módosítása
5. A Tokaj Borvidék Fejlődéséért Nonprofit Korlátolt Felelősségű Társaság Szervezeti és Működési Szabályzatának, Javadalmazási Szabályzatának és a Felügyelőbizottság Ügyrendjének jóváhagyása
6. A Tokaj Borvidék Fejlesztési Tanács 2014. évi költségvetésének jóváhagyása
7. A Tokaj Borvidék Fejlődéséért Nonprofit Korlátolt Felelősségű Társaság 2014. évi üzleti tervének és költségvetésének jóváhagyása
8. A Nemzetgazdasági Minisztérium és a Tokaj Borvidék Fejlesztési Tanács közötti támogatási szerződés jóváhagyása, a Tanács elnökének felhatalmazása a szerződés aláírására
9. A Tanács és a Tokaj Borvidék Fejlődéséért Nonprofit Korlátolt Felelősségű Társaság közötti támogatási (pénzeszköz átadási) megállapodás jóváhagyása, a Tanács elnökének és a Társaság ügyvezetőjének felhatalmazása a megállapodás aláírására

A Tanács határozatképes, ha az ülésen a tagok több mint fele jelen van. A határozatképtelenség miatt megismételt ülést változatlan helyszínre (3934 Tolcsva, Petőfi Sándor út 36-40.) és napirenddel 2014. december 15. 11 óra időpontra hívom össze. Arra az esetre, ha a szervezeti és működési szabályzat módosításáról nem születik az összes tag egyhangú támogató szavazatával döntés, a szervezeti és működési szabályzat módosítása tárgyában a Tanács ülését változatlan helyszínre (3934 Tolcsva, Petőfi Sándor út 36-40.) 2015. január 9. 10 óra időpontra hívom össze

Megjelenésére feltétlenül számítok.

Tolcsva, 2014. december 11.

|  |  |
| --- | --- |
|  | \_\_\_\_\_\_\_\_\_\_\_\_\_\_\_\_\_\_\_\_\_\_Tombor Andráselnök |